Cum pot fi prinși hoții cu ajutorul Bluetooth? Cum funcționează sistemul Low Energy.
Metodele hoților se modifică și se adaptează permanent. Producătorii de sisteme de securitate produc soluții noi. Una dintre soluții poate detecta telefonul infractorului.
Se găsesc pe piață numeroase sisteme de supraveghere și protecție, care mai eficiente, care mai puțin eficiente. Chiar dacă unele sunt foarte ieftine, experții în securitate cibernetică recomandă investițiile generoase când vine vorba de siguranța personală și a casei.Sunt sisteme cu camere, cu senzori sau combinate. Însă, cum și infractorii își adaptează permanent metodele de operare, și producătorii de sisteme de securitate propun soluții noi.În curând va fi posibil ca proprietarul să afle dacă un musafir neinvitat e la el în casă, detectându-i telefonul.Alex Bălan, expert în cybersecurity la Bitdefender: "În lucru, ca și prototip, există în momentul acesta un sistem care monitorizează spectrul wireless și dacă hoțul, de exemplu, are un telefon în buzunar, sistemul poate vedea acel telefon prin Bluetooh, prin Low Energy Bluetooth, uneori chiar și prin wireless. Această tehnologie va urma să se dezvolte. Acum este în stadiu de proiect".